**Naziv obveznika: OSNOVNA ŠKOLA SVETA MARIJA**

**Poštanski broj i sjedište: 40326 Sveta Marija**

**Adresa: Andrije Habuša 29/A**

**Šifra općine: 607**

**Broj RKP: 14291**

**Matični broj: 1329472**

**OIB: 78930696863**

**Razina: 31**

**Razdjel: 0**

**Šifra djelatnosti: 8520**

**BILJEŠKE**

**UZ FINANCIJSKA IZVJEŠĆA**

 **01.01.-31.12.2016.**

**Obrazac PR-RAS**

 U razdoblju od 01.01.-31.12.2016. u Osnovnoj školi Sveta Marija ostvareno je ukupno 3.448.527 kuna prihoda poslovanja. Rashodi poslovanja iznosili su 3.399.138 kuna, a rashodi za nabavu nefinancijske imovine 27.179 kuna. Višak prihoda poslovanja za isto razdoblje iznosi 48.389 kuna, a manjak prihoda poslovanja od nefinancijske imovine 27.179 kuna. Uz višak prihoda poslovanja iz prethodnih godina od 24.625 kune, ukupan višak prihoda i primitaka raspoloživ u sljedećem razdoblju iznosi 46.835 kuna. U višku prihoda poslovanja ostvarenom u 2016. godini sadržana su i sredstva za doprinose za stručno osposobljavanje za rad i za javne radove primljena od Hrvatskog zavoda za zapošljavanje, a koja su namijenjena za plaćanje doprinosa za stručno osposobljavanje u 2017. godini i plaću pomoćnika u nastavi zaposlenog putem javnih radova.

U 2016. godini od Međimurske županije nismo primili sredstva za plaćanje energenata za prosinac 2016., a trošak energenata za prosinac 2016. je knjižen.

Za nabavu dugotrajne nefinancijske imovine korištena su sredstva prihoda za redovno poslovanje.

**Obrazac P-VRIO**

 U 2016. godini od Međimurske županije primljeni su udžbenici za učenike što je rezultiralo povećanjem obujma imovine. Međimurska županija također je u 2016. godini iz sredstava investicijskog ulaganja financirala izmjenu vanjske stolarije u područnoj školi te sanaciju krovišta matične škole, te je vrijednost investicijskog ulaganja rezultirala povećanjem vrijednosti imovine.

**Obrazac BIL**

 U 2016. godini Osnovna škola Sveta Marija nije koristila zajmove niti robne kredite. AOP 161 kontinuirani rashodi budućih razdoblja predstavljaju obveze za obračunatu a nedospjelu plaću za prosinac 2016. godine.

Po provedenoj inventuri izvršeno je isknjižavanje neispravne opreme bez knjigovodstvene vrijednosti, te neupotrebljivog sitnog inventara.

Udžbenici primljeni od županije iskazani su kao povećanje imovine na AOP 031, a ispravak vrijednosti primljenih udžbenika na AOP 035.

**Obrazac OBVEZE**

 Nedospjele obveze čine obveze za obračunatu a nedospjelu plaću za mjesec prosinac 2016. (isplaćeno 12 plaća u 2016. godini) i ostale obveze (obveze za nedospjele troškove električne energije, plina, telefona i dr. za prosinac 2016.).

**Obrazac RAS-FUNKCIJSKI**

 Osnovna škola Sveta Marija obavlja usluge osnovnoškolskog obrazovanja uvedenu na AOP 113 Osnovno obrazovanje. Na AOP 122 Dodatne usluge u obrazovanju uvedene su usluge prehrane učenika u školskoj kuhinji.

Sveta Marija, 30. siječnja 2017.

 RAVNATELJ:

 Damir Bendelja, prof.